Újabb győzelmével középdöntős a Győr | 24.hu
Újabb győzelmével középdöntős a Győr
2012. 11. 03. 18:10
Az első negyedórában egyenrangú fél volt a Krim, még vezetett is, majd amikor feljavult a hazai védekezés – ez gyakorlatilag Tervel és a kapus Lunde-Haraldsen beállásával függött össze -, már nem volt kérdés, hogy az ETO az úr a pályán. Amíg a nyitó 15 perc 8-7-es eredményt hozott, a második ilyen etap 8-2-t. A megszerzett labdákból sok indításgólt tudott szerezni az esélyesebb házigazda.
A második félidőben tovább nőtt a különbség, a szlovénok erejüket már csak arra összpontosították, hogy ne legyen “közte tíz”. A cseréit is bevető Győr nem tartotta a korábbi iramot, így aztán szép lassan apadni kezdett az előnye, de a biztos győzelem – és a középdöntős továbbjutás – nem forgott veszélyben.
A másik magyar BL-érdekelt, az ugyancsak hibátlan mérleggel büszkélkedő FTC-Rail Cargo Hungaria vasárnap a svéd Sävehof otthonában lép pályára, és ha nyer – továbbá a norvég Larvik nem kap ki az orosz Dinamo Volgográdtól -, a Győrhöz hasonlóan középdöntős lesz.
Larvik (norvég)-Dinamo Volgográd (orosz) 17.45
Az állás: 1. FTC 6 pont, 2. Larvik 4, 3. Dinamo Volgográd 2, 4. Sävehof 0